
РЕПУБЛИКА СРПСКА

ОКРУЖНО ЈАВНО ТУЖИЛАШТВО У ТРЕБИЊУ

Број предмета: Т16 0 КТ 0016095 26 
Требиње, 07.08.2026. године
ОСНОВНОМ СУДУ У ТРЕБИЊУ 

На основу члана 43. став 2. тачка з) и у вези са чланом 241. Закона о кривичном поступку Републике Српске, п о д и ж е м

О П Т У Ж Н И Ц У


ПРОТИВ:

М. Д.

Што је:


Дана 13.07.2026. године, у 08,45 часова, у Требињу, на благајни МФ Банке, Филијала Требиње, туђу покретну ствар до које је случајно дошао противправно присвоји у намјери да себи прибави имовинску корист, на тај начин што је ушао у поменуту банку, дошао до С.Ј. која је радила за шалетром банке на пословима благајника, са захтјевом да изврши конверзију 2.700,00 канадских долара у конвертибилне марке, а приликом конверзије благајник С. Ј. је грешком укуцала шифру еура, умјесто канадских долара, и осумњиченом исплатила 5.254,34 КМ, а на тај начин му је исплатила више 2.073,42 КМ, који износ је осумњичени задржао за себе знајући да му не припада, а када је истог дана поменута благајница путем фејсбук налога „Д. М.“ у 15,56 часова послала поруку којом га је обавијестила да је дошло до грешке у рачунању валуте, да је осумњиченом више исплаћен износ од 2.073,42 КМ, те га је замолила да сутрадан ујутру се јави у пословницу банке како би вратио новац, на коју поруку осумњичени није одговорио, а када му је истог дана послала у 20,44 часова поруку да проба да контактира са осумњиченим, осумњичени је на ту поруку одговорио ријечима: „Ма з...и то извини“, оштећена банка је ставила приједлог за кривично гоњење према осумњиченом М. Д., осумњичени је дана 17.07.2026. године лишен слободе због учињеног кривичног дјела, испитан је у својству осумњиечног, а потом је дана 17.07.2026. године у 15,45 часова извршио поврат 2.073,42 КМ МФ Банци, Филијала у Требињу. 


Дакле, туђу покретну ствар коју је нашао противправно присвојио у намјери да себи прибави имовинску корист,


Чиме да је осумњичени М. Д. починио кривично дјело Утаја из члана 229. став 5. Кривичног законика Републике Српске.

